এই ছবিটা সাম্প্রতিক। স্লাট-শেমিংকে যে সমাজ একটা ভোঁতা অস্ত্রের মতো ব্যবহার করে, তার গালে সপাটে একটা চড় বলা চলে ইমতিয়াজের এই ছবিটাকে। যেখানে একজন যৌনকর্মীর স্টক মার্কেট সম্পর্কে জ্ঞান মুখ বন্ধ করিয়ে দেয় দুঁদে ব্যবসায়ীর। ছবিটা ইমতিয়াজ বানিয়েছিলেন জেন্ডার স্টিরিওটাইপ ভাঙার জন্য। যৌনকর্মী বলে কারও মগজাস্ত্র থাকতে পারে না, শিল্পীসত্তা থাকতে পারে না, কিংবা এই পেশায় যোগ দেওয়ার নেপথ্যের কারণ— এসব নিয়ে যে সাধারণ বদ্ধ ধারণা মানুষের থাকে তাকেই চ্যালেঞ্জ করতে চেয়েছিলেন ইমতিয়াজ। বলেছিলেন, ‘‘এই ছবিটা বড় মাধ্যমে করতে গেলে কিন্তু টু মাচ টু প্রুভ আ পয়েন্ট হয়ে যেত! কিছু প্লট স্বল্প দৈর্ঘ্যেই বলা যায়।’’